laion/Wikipedia-Exotic huggingface dataset:
מיכאל חנני

מיכאל זאב (מיכה) חנני (נולד ב-18 באוגוסט 1940) הוא פרופסור במרכז האקדמי פרס ומומחה למערכות מידע. כיהן כפרופסור באוניברסיטת בן-גוריון בנגב ובמוסדות נוספים, וכראש אגף מערכות מידע ומחשוב בחברת תרכובות ברום, מתאם המחשוב בחברות כימיקלים לישראל וכראש אגף מערכות מידע ברשות הנמלים. מיכאל זאב חנני נולד בירושלים לאסתר וחיים חנני. למד לתואר ראשון במתמטיקה בטכניון בחיפה במסגרת העתודה האקדמית. את שירותו בצה"ל עשה כקצין בממר"ם והיה שותף להקמתן של מערכות מידע גדולות בתחילת ימי המחשוב בצה"ל. קיבל תואר שלישי במתמטיקה שימושית מאוניברסיטת נורת'ווסטרן בשנת 1969. במשך השנים נשא כמה תפקידים ניהוליים: ראש אגף מערכות מידע ומחשוב בחברת תרכובות ברום, מתאם המחשוב בחברות כימיקלים לישראל, ראש אגף מערכות מידע ברשות הנמלים. נמנה עם סגל המחלקה למתמטיקה באוניברסיטת בן-גוריון בנגב. הקים את מסלול הלימודים במערכות מידע במכללה האקדמית להנדסה סמי שמעון. בהמשך השתתף בהקמת מרכז אקדמי דן, המרכז ללימודים אקדמיים באור יהודה והמרכז האקדמי פרס. כיהן כיו"ר הנהלת איל"א, כמזכיר הוועדה למערכות מידע של הפדרציה הבינלאומית לעיבוד מידע (IFIP) כחבר הנשיאות של הלשכה לטכנולוגיות המידע בישראל. מיכאל חנני, באתר dblp מיכאל חנני, באתר ResearchGate פרופ' מיכאל חנני, באתר המרכז האקדמי פרס פרופ מיכאל חנני, "כיצד הפכה מתמטיקה שימושית למחשב האישי?", הסכתולדות, אוגוסט 2019 היום הושק בפתח-תקווה מוסד אקדמי חדש ללימודי מחשבים, באתר TechTime‏, 21 בפברואר 2011 יניב הלפרין, ‏"שמעון פרס הבין את החשיבות של הטכנולוגיה עוד בשנות ה-50'", באתר "אנשים ומחשבים", 6 באוקטובר 2016 HANANI, MICHAEL ZEEV, A CONTRIBUTION TO THE FIELD OF FORMULA MANIPULATION -, Northwestern University  ProQuest Dissertations, ‏1969 (באנגלית) עידו סולומון, מינויים חדשים: מיה פרי אלתרמן מונתה לראש הלשכה המשפטית של האגף לאיגוד מקצועי בהסתדרות; ד"ר מיכאל חנני - המרכז האקדמי דן, באתר TheMarker‏, 10 באפריל 2011
איי אאגארד

איי אגארד (באנגלית: Aagaard Islands) המכונים גם איי בייארן אגארד (באנגלית: Bjarne Aagaard Islands ) הם קבוצת איים קטנים השוכנים ממערב לאי פרוקלמיישן, ולכף באטרבי בסמוך לחוף אנטארקטיקה, באוקיינוס הדרומי. האיים התגלו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה (BANZARE) בפיקודו של סר דאגלס מוסון. מוסון נתן לארכיפלג את שמו. מוסון קרא לאיים על שמו של ביארן אגארד (Bjarne Aagaard), היסטוריון נורווגי שעסק בחקר ההיסטוריה של אנטארקטיקה. איי אאגארד באתר הסקר הגאולוגי של ארצות הברית אייאאגארד באתר הגאזט האנטארקטי של ממשלת אוסטרליה איי אאגארד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע על מקור השם
טראום S70

טראום S70 (באנגלית: Traum S70) הוא קרוסאובר בגודל בינוני עם מאפייני SUV (ראשי תיבות: Sport utility vehicle) מתוצרת מותג כלי הרכב Traum בבעלות יצרנית כלי הרכב הסינית Zotye Auto (אנ') (שם רשמי: Zotye International Automobile Trading Co., Ltd, שם בסינית: 众泰汽车) אשר מיוצר משנת 2017 (שנת מודל 2018) בסין טראום הוא מותג משנה תחת "Zotye Auto". פירוש שם המותג הזה הוא "חלום" בגרמנית. המותג טראום כוון במקור לשוק יעד צעיר יותר. 5 דלתות - הצ'בק מנוע קדמי מנוע בנזין סוג הנעה: הנעה קדמית 5 רמות גימור (מתייחס לדגמים עם מנועי 1.5 ליטר, מגדש טורבו) קיבולת מכל דלק - 55 ליטר (מתייחס לדגמים עם מנועי 1.5 ליטר, מגדש טורבו) מחיר היחידה נע בין 81,900-118,900 רנמינבי (בהשקה, סוף שנת 2017, בסין) דגם "טראום S70" מיוצר במקביל לדגם טראום מיט3 אשר הושק באפריל 2018, אך יצורו החל בסוף שנת 2017 "טראום S70", שנת 2018 "טראום S70", שנת 2018 "טראום S70", שנת 2018 טראום מיט3 זוטי SR7 מדיה וקבצים בנושא טראום S70 בוויקישיתוף טראום S70, סרטון באתר יוטיוב טראום S70, סרטון באתר יוטיוב "טראום S70" כולל תמונות (בסינית) autohome.com.cn/4519 "טראום S70" - מפרט chinamobil.ru/eng/zotye/traum/s70 "טראום S70", (בסינית) car.autohome.com.cn/config/series "טראום S70" לשוק המכוניות הסיני carnewschina.com/2017/12/26/zotye-traum-s70-suv-chinese-car-market "טראום S70" car.info/en-se/traum/s70/s70-1st-generation
כף באטרבי

כף באטרבי (באנגלית: Cape Batterbee) היא לשון יבשה סלעית קטנה המכוסה קרח, המהווה את הנקודה הצפונית ביותר בארץ אנדרבי שבאנטארקטיקה. הכף ממוקמת 92 קילומטרים צפונית להר אלקינס. הכף היא חלק מאזור ציפורים מוגן מיוחד (סוג של אזור אנטארקטי מוגן במיוחד) בשל מושבת הפינגווין אדלי באזור. הכף התגלתה ב-13 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון. מוסון נתן לכף את שמה. הכף נקראת על שמו של סר הנרי פג בטרבי ( Sir Henry Fagg Batterbee), עוזר מזכיר משרד המושבות של הממלכה המאוחדת, בזמן המשלחת. כף באטרבי באתר הסקר הגאולוגי של ארצות הברית כף באטרבי באתר הגאזט האנטארקטי של ממשלת אוסטרליה כף באטרבי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי אזורי ציפורים מוגנים מיוחדים באנטארקטיקה על פי אמנת אנטארקטיקה
מרכז קיפ לחקר הספרות והתרבות העברית

מרכז קיפ לחקר הספרות והתרבות העברית מייסודה של אוניברסיטת תל אביב, הפקולטה למדעי הרוח על שם לסטר וסאלי אנטין, עוסק במחקר של הספרות העברית החדשה. שמו הקודם של המרכז היה "מכון כץ", והוא מפרסם מאמרים בתחום הספרות ומוציא לאור כתבי סופרים במהדורות אקדמיות. המרכז נוסד בשנת 1970 בשם מכון כץ – לחקר הספרות העברית (על שם בנציון כץ, הרקטור השלישי של אוניברסיטת תל אביב וראש החוג לספרות ללימודים קלאסיים). בשנת 2005 הפך מכון כץ להיות חלק מהמרכז לחקר הספרות והתרבות העברית ע"ש לאורה שוורץ-קיפ (מרכז קיפ). המכון מתמקד בשני תחומים עיקריים: חקר המודרניזם הארצישראלי וחקר סופרי דור תש"ח. הארכיונים של הסופרים הנחקרים שמורים במרכז קיפ. בין היוצרים הנחקרים: חיים נחמן ביאליק, שאול טשרניחובסקי, אברהם שלונסקי, נתן אלתרמן, אלכסנדר פן, צבי פרייגרזון, אמיר גלבע, משה שמיר, חנוך ברטוב, אהרן מגד, יעקב שבתאי. ראש מרכז קיפ היא פרופ' איריס מילנר. מנהלת מרכז קיפ היא ד"ר חן אדלסבורג. ראשי המרכז מיום היווסדו של מכון כץ (ברשימה אלפביתית) הם: פרופ' מיכאל גלוזמן, ד"ר יוסף האפרתי, פרופ' אבנר הולצמן, ד"ר צבי מלאכי, פרופ' ראובן צור, פרופ' עוזי שביט, ד"ר בועז שכביץ, פרופ' זיוה שמיר. המרכז דואג לקלוט ארכיוני סופרים ולשמר את יתר הארכיונים שברשותו. חוקרי המרכז ממיינים ומסדרים את המסמכים מתוך היכרותם המעמיקה את יצירת הסופרים הנדונים. ארבעים ארכיונים של סופרים ומשוררים עבריים חשובים שמורים במרכז קיפ. ביניהם: אברהם שלונסקי, נתן אלתרמן, אלכסנדר פן, אליעזר שטיינמן, משה ליפשיץ, מנשה לוין, יעקב שבתאי, יצחק אוורבוך-אורפז ותרצה אתר. לתשומת לב מיוחדת זוכים היוצרים ששייכים לקבוצת סופרי דור תש"ח, בהם: משה שמיר, אהרן מגד, חנוך ברטוב, יהודית הנדל, שושנה שרירא, נתן שחם, אמיר גלבע, בנימין גלאי, ע. הלל, עוזר רבין, שלמה טנאי, שלמה ניצן, סנדו דוד וט. כרמי. כמו כן, שומר המרכז גם על הארכיון של כתב העת 'קשת'. מרכז קיפ משתדל להעמיק את המחקר בארכיוני הסופרים שנמצאים ברשותו ולהביא בפני קהל רחב חומרים שונים מתוך הארכיון. המכון פועל להשגת מטרות אלה באמצעות מגוון פעילויות ומיזמים: פרסום מחקרי ספרות, כתיבת מאמרים בתוך כתבי עת, ארגון כנסים וימי עיון, שיתוף פעולה עם גופים שונים מתחום התקשורת, וכדומה. הסדרה, "ספרות פלוס", מתקיימת מדי שנה באוניברסיטת תל אביב כפעילות שבועית. בסדרה זו, המיועדת הן לקהל הרחב והן לסטודנטים, משתתפים אישים, שהם ממיטב החוקרים והסופרים, המרצים לקהל הרחב על סופרים, יצירות ספרותיות ונושאים שונים מעולם הספרות. הסדרה נוסדה בשנת 2005 על ידי פרופ' זיוה שמיר ופרופ' עוזי שביט בשיתוף פעולה של מרכז קיפ והחוג לספרות. "אוֹת", כתב עת לספרות ולתאוריה - הוא כתב עת העוסק בשאלות פרשניות, היסטוריוגרפיות ותאורטיות. תשומת לב מיוחדת מוקדשת לחקר הספרות העברית והישראלית. בד בבד כולל כתב העת גם מאמרים העוסקים בספרות כללית המעניקים חידוש פרשני או תאורטי. "אות" מפרסם גם תרגומים של מאמרים תאורטיים פורצי דרך. עורכים: מיכאל גלוזמן, מיכל ארבל ואורי ש. כהן אתר האינטרנט הרשמי של מרכז קיפ לחקר הספרות והתרבות העברית (באנגלית) מרכז קיפ לחקר הספרות והתרבות העברית, הפקולטה למדעי הרוח ע"ש לסטר וסאלי אנטין, אוניברסיטת תל אביב ספרות פלוס תש"ף, מרכז קיפ לחקר הספרות והתרבות העברית ריקי כהן, נגה אלבלך בשיחה על הארכיון של תרצה אתר ועל הספר שצמח ממנו, באתר "הַמּוּסָךְ - מוסף לספרות" של הספרייה הלאומית, 12.12.2018 מידע על מרכז קיפ לחקר הספרות והתרבות העברית בקטלוג הספרייה הלאומית מרכז קיפ לחקר הספרות והתרבות העברית, דף שער בספרייה הלאומית אתר מרכז קיפ / אודות
לואי עלי

לוּאַי עלי (בערבית: لؤي علي; נולד ב-3 בינואר 1992) הוא זמר ושחקן דרוזי-ישראלי. עלי נולד וגדל במע'אר שבצפון, ביחד עם אחיו ואחותו. הוא בנו של העיתונאי ריאד עלי. בשירות הצבאי שירת כלוחם בגדוד חרב. בגיל 24 החל להופיע בחתונות והופעות. בשנת 2016 השתתף בעונה הרביעית של תוכנית המציאות "אייל גולן קורא לך" והגיע עד שלב רבע הגמר. בשנת 2018 היה חלק מהמופע בטקס הדלקת המשואות ברחבת הר הרצל, כששר בין היתר, את המנון "התקווה". הוא הדרוזי-הישראלי הראשון לעשות זאת מאז קום המדינה.[דרוש מקור] בנובמבר 2018 יצא לאור סינגל הבכורה שלו, "נעים מאוד, לואי". באפריל 2019 השתתף במחזמר "זה אני", ובמאי 2019 הופיע בחלק האמנותי של אירוויזיון 2019 ביחד עם עידן רייכל. ביוני 2019, היה לדרוזי הראשון שהופיע בבמה המרכזית של מצעד הגאווה בתל אביב. בהמשך השנה השתתף בעונה השביעית של "הכוכב הבא לאירוויזיון", והגיע עד שלב רבע הגמר. בינואר 2020 הוציא גרסה בשפה הערבית לשירו של עומר אדם "שני משוגעים" בשם "מג'נין". מוקדם יותר, הופיע עם הגרסה בשלב הדו-קרב הרביעי ב"כוכב הבא לאירוויזיון" 2020. בנובמבר 2021 נודע שישתתף בעונה הרביעית של הסדרה "פאודה". ב-6 בינואר 2022 השתתף בדואט של הסינגל "גנגסטאר", עם הזמר הטוגולזי-ישראלי, סטפן לגר. באפריל 2022 הוציא גרסת קאבר בעברית וערבית לשיר "כאב של לוחמים" של עידן עמדי לזכרם של חבריו רב-סמל מתקדם האיל סתואי ורב-סמל מתקדם כמיל שנאן שנרצחו בפיגוע בהר הבית בשנת 2017. בשנת 2023 השתתף בסדרת הטלוויזיה "משמר הגבול". עלי נשוי לבושרה גועה. בדצמבר 2021 נולדה לזוג בת. 2017: "חראם" 2017: "מתאים לה בינתיים" 2018: "בוכה בלילות" 2018: "אח שלנו מתחתן" 2018: "נעים מאוד לואי" 2019: "איטליה" 2019: "מי שלא טוב לו" 2019: "צביטה בלב" 2019: "חקיני" 2020: "מג׳נין" 2020: "בום בום פאם" 2021: "מזויפים" 2021: "יאללה ביי" 2021: "כאב של לוחמים" 2022: "כמעט הכל" 2022: "אל תגידי לו" 2022: "מחרוזת ערבית עברית" 2023: "דבקה" 2023: כמה דרמה" לואי עלי, ברשת החברתית פייסבוק לואי עלי, סרטונים בערוץ היוטיוב לואי עלי, באתר אפל מיוזיק (באנגלית) לואי עלי, באתר ספוטיפיי לואי עלי, באתר דיזר לואי עלי, דף שער בספרייה הלאומית איריס קול,, ‏לואי עלי, בן טיפוחי אייל גולן: "חלמתי גבוה אך במגזר אין לאן להתקדם", באתר מעריב אונליין, 19 באוגוסט 2019 זוהר צלח, ‏הכוכבים דולקים על אש גדולה, באתר ‏מאקו‏, 19 בדצמבר 2019 ערב טוב עם גיא פינס, ‏נעים מאוד, לואי: הזמר שכבש את ליבו של אייל גולן, באתר ‏מאקו‏, 9 בדצמבר 2018 צפו: הבמה המרכזית של מצעד הגאווה 2019, באתר ‏מאקו‏, 12 ביוני 2019 איריס קול, ‏לואי עלי, בן טיפוחי אייל גולן: "חלמתי גבוה אך במגזר אין לאן להתקדם", באתר מעריב אונליין, 19 באוגוסט 2019 צוף ישראלי, ‏"הכוכב הבא": גם המועמדים המובילים מתחילים להראות סימני שבירה, באתר מעריב אונליין, 31 בינואר 2020 לואי עלי - מג'נין (שני משוגעים), באתר ‏מאקו‏, 28 בינואר 2020 רן בוקר, הזמר לואי עלי מצטרף ל"פאודה", באתר ynet, 9 בנובמבר 2021 רן בוקר, "כאב של לוחמים" בערבית: "הדרוזים הם חלק בלתי נפרד מהזיכרון", באתר ynet, 26 באפריל 2020 כוכבי הסדרה החדשה של HOT "משמר הגבול" חוגגים: מי ישתתף?, באתר אייס, 5 בספטמבר 2023 יפעת הללי אברהם, ‏מברוק! לואי עלי התחתן עם בחירת לבו, באתר ‏מאקו‏, 30 במאי 2019 מקורי אך מוכר: זה השם שבחר לואי עלי לבתו | TMI, באתר https://tmi.maariv.co.il ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Enjoy Yourself

Enjoy Yourself (בעברית: תהנה בעצמך) הוא אלבום האולפן השני של הזמרת-יוצרת האוסטרלית, קיילי מינוג. האלבום יצא לאור ב-9 באוקטובר 1989 על ידי חברת התקליטים PWE רקורדס, גפן רקורדס ומאשרום רקורדס. האלבום הגיע למקום הראשון במצעד האלבומים הבריטי. בארצות הברית הוא הופץ שנה לאחר מכן, על ידי גפן רקורדס. לאור הצלחת אלבום הבכורה שלה, החליטה מינוג להמשיך לעבוד עם צמד המפיקים סטוק אייקן ווטרמן אשר הפיקו וכתבו כמעט את כל אלבומה הקודם וכן גם אלבום זה. השניים הפיקו וכתבו כמעט את כולו מפברואר ועד יולי של אותה השנה, בסמוך לכך שמינוג הצטלמה לסרט הבכורה שלה, The Delinquents. האלבום הוא אלבום מסטיק-פופ, דאנס-פופ ודיסקו אשר עוסק במערכות יחסים ורומנטיקה. האלבום קיבל ביקורות מעורבות מהמבקרים אשר טענו כי האלבום דומה מדי לאלבומה הקודם ולפיכך לא מביא שום דבר חדש. בבריטניה הוא הגיע בשבוע הבכורה למקום הראשון, עם מכירות מוקדמות של יותר מ-600 אלף עותקים (מעמד פלטינה כפולה) מה שהפך אותו לאלבום השישי הנמכר ביותר באותה השנה. נכון לינואר 1990, האלבום הגיע למעמד פלטינה מרובעת בבריטניה. בנוסף לכך, האלבום הגיע גם לעשירייה הראשונה בניו זילנד, אוסטרליה, אירלנד, גרמניה ושווייץ. בארצות הברית האלבום לא נכנס כלל למצעד האמריקאי ובעקבות כך גפן רקורדס פיטרו את מינוג. מתוך האלבום יצאו לאור ארבעה סינגלים: "Hand on Your Heart" ו-"Tears on My Pillow" אשר הגיעו למקום הראשון בבריטניה, "Wouldn't Change a Thing" ו-"Never Too Late" אשר הגיעו לחמישייה הפותחת במדינה. בנוסף כל הסינגלים גם הגיעו לעשרים המובילים באירלנד ואוסטרליה. האלבום קודם באמצעות שני סיבובי ההופעות הראשונים של מינוג "Disco in Dream" אשר התרחש באותה שנה ו-"Enjoy Yourself Tour" שהתרחש שנה לאחר מכן. במהלך סיבובי ההופעות הופיעה מינוג באסיה, אירופה ואוסטרליה. ב-2015 האלבום יצא מחדש בבריטניה ובעקבות כך חזר למצעד הבריטי. מידע על האלבום Enjoy Yourself באתר MusicBrainz האלבום Enjoy Yourself באתר Discogs האלבום Enjoy Yourself באתר ספוטיפיי Kylie Minogue - Enjoy Yourself, Discogs (באנגלית) Official Albums Chart Top 75 | Official Charts Company, www.officialcharts.com (באנגלית) "British album certifications – Kylie Minogue – Enjoy Yourself". British Phonographic Industry. Retrieved 5 August 2019. Select albums in the Format field. Select Platinum in the Certification field. Type Enjoy Yourself in the "Search BPI Awards" field and then press Enter.
מוטי ברייט

מוטי ברייט הוא משורר ומחנך ישראלי. ברייט הוציא לאור את ספר השירה הראשון שלו, "וכיסא לחלומי", בשנת 2009 על ידי הוצאת אופיר. בשנת 2014 הוציא את ספרו השני, "אינואיטיקה", על ידי הוצאת גוונים. באוקטובר 2016 הוציא לאור את ספרו השלישי, "אחכה", על ידי הוצאת ניב. את ספרו הרביעי, "אַרְטֶא פּוֹבֵרָה", הוציא לאור בשנת 2018 על ידי הוצאת רימונים. ספרי שירה נוספים, "מתמלאך" ו"שדה ירוק" יצאו בשנים הבאות. ב-2024 יצא לאור ספר שיריו השביעי, "שעתה היפה של הציפור". ברייט הוא תושב גבעת אלה., נשוי ואב לבן, אורי ברייט, ד"ר לפסיכולוגיה. במשך שנים לימד פיתוח חשיבה וכתיבה יצירתית במרכז מדע ודעת למחוננים ומצטיינים בשלומי. וכיסא לחלומי, אופיר ביכורים, תש"ע 2009 אינואיטיקה, גוונים, 2014 אחכה, הוצאת ניב, 2016 אַרְטֶא פּוֹבֵרָה, רימונים, 2018 מתמלאך, 2021 שדה ירוק, 2022 וכיסא לחלומי, באתר סימניה הסופר מוטי ברייט, באתר סימניה וכיסא לחלומי - מוטי ברייט, באתר book-e-book ברייט מוטי, באתר בוקמי אינואיטיקה - מוטי ברייט, באתר סימניה אינואיטיקה: שירים - מוטי ברייט, באתר Google ספרים מוטי ברייט, באתר עברית אחכה / מוטי ברייט, באתר ביבוקס הסופר מוטי ברייט, באתר סטימצקי מוטי ברייט, באתר מנדלי מוכר ספרים ברשת ספרים של מוטי ברייט, באתר אינדיבוק - ספרים דיגיטליים להורדה בעברית אַרְטֶא פּוֹבֵרָה – שירים, באתר רימונים הוצאה לאור
יחסי יוון–כווית

יחסי יוון–כווית הם היחסים הדיפלומטיים הרשמיים שבין הרפובליקה ההלנית לבין ממלכת כווית. הרפובליקה ההלנית כוננה את יחסיה עם ממלכת כווית לראשונה בשנת 1964. השגרירות של יוון בכווית סיטי, בירת כווית, מייצגת את האינטרסים היווניים במדינה. כווית גם היא מיוצגת ביוון באמצעות שגרירות שהיא מחזיקה באתונה. בנוסף לשגרירות היוונית בכווית סיטי, מחזיקה יוון גם משרד לשיתוף פעולה כלכלי. על פי משרד החוץ היווני, האקלים של היחסים הבילטרליים שבין יוון לכווית הוא "טוב מאוד". יוון הייתה חלק מקואליציית ה-34 שנוצרה בתמיכת ארגון האומות המאוחדות על מנת לעזור לכווית להתמודד עם הפלישה העיראקית אליה בשנת 1991. משרדי החוץ של יוון וכווית חתמו על מספר מזכרי הבנות בתחומים בילטרליים. שתי משימות ממשלתיות ורשמיות של ארכאולוגים יוונים הגיעו לכווית בין השנים 2007–2009 על סמך הסכם בתחום הארכאולוגיה שנחתם בין שתי המדינות. הארכאולוגים היוונים חקרו מבצר מתקופת השלטון ההלניסטי במדינה, שנמצא בתחומי האי פילכה. גם השם של האי עצמו מגיע מהמילה היוונית "Φυλάκιον" שפירושה בעברית "מוצב". אלמנטים מהמיתולוגיה היוונית עדיין קיימים במיתוסים המקומיים-איסלאמיסטיים של תושבי האי. ישנה נוכחות מוגבלת של יוונים בכווית. רוב היוונים המתגוררים בכווית עובדים עבור חברות יווניות או בינלאומיות המגזרים הבולטים בכלכלתה של כווית. יוון מיוצגת בכווית בדרג השגרירות באמצעות שגרירות רשמית שהיא מחזיקה בכווית סיטי, בירת המדינה. כווית מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה. מדיה וקבצים בנושא יחסי יוון–כווית בוויקישיתוף Kuwait, אתר משרד החוץ של יוון EMBASSY OF GREECE IN KUWAIT CITY, KUWAIT EMBASSY OF KUWAIT IN ATHENS, GREECE
יחסי איטליה – ערב הסעודית

יחסי איטליה–סעודיה הם היחסים הדיפלומטיים שבין הרפובליקה האיטלקית לבין סעודיה. בין איטליה לסעודיה מתקיימים יחסים דיפלומטיים חלקיים במצב רעוע. הגורם המרכזי למצב היחסים בין המדינות הוא אמירות גזעניות של פוליטיקאים איטלקים המשפילות את האסלאם[דרוש מקור], שהיא הדת הרשמית בערב הסעודית. ממשלת איטליה מנסה לשפר את היחסים על ידי תמיכה בהצעות שמציעה סעודיה, כגון ההצעה שהעלתה סעודית בשנת 2005 להקים מרכז מידע בינלאומי שייאסוף מודיעין נגד ארגוני טרור. שגריר איטליה בסעודיה הוא תושב איטליה אשר התאסלם במהלך כהונתו. איטליה מחזיקה בשגרירות בריאד ובקונסוליה כללית בג'דה. מאידך, ערב הסעודית מחזיקה בשגרירות ברומא, בירת איטליה. מדיה וקבצים בנושא יחסי איטליה – ערב הסעודית בוויקישיתוף איטליה: תומכים בהצעה הסעודית להקים מרכז בינלאומי נגד טרור באתר ynet שגריר איטליה בסעודיה התאסלם באתר הארץ, 16.08.2011 אתר על יחסי מדינות אתר על יחסי מדינות אתר על יחסי מדינות
לאו מונג

לאו מונג (ביוונית: Λέων Μοῡγκος‏; המאה ה-11 – 1120, אוחריד, האימפריה הביזנטית) היה איש הפטריארכייה של קונסטנטינופול, יהודי מומר אשר כיהן כארכיבישוף של אוחריד.(אנ') לאו מונג נולד כיהודי רומניוטי. הוא נודע כתלמיד חכם והיה מתלמידיו המובהקים והבולטים של טוביה בן אליעזר. הוא המיר את דתו לנצרות האורתודוקסית וכיהן בתפקידי כמורה באוחריד. שמעו יצא למרחוק, והפטריארך האקומני של קונסטנטינופול שלח אותו להטיף לנצרות האורתודוקסית באזור דרום אוקראינה המודרנית. עם שובו, ב-1108, מונה לארכיבישוף של אוחריד. הוא כיהן בתפקידו עד 1120, מועד בו מניחים שהלך לעולמו. לאו מונג, באתר promacedonia.org (במקדונית) ג'ני לבל, גאות ושבר - פרקים בתולדות יהודי מקדוניה הווארדארית, הוצאת ועד עדות הספרדים ועדות המזרח בירושלים, ירושלים, 1986, עמוד 17.
בין קודש לחול

בין קודש לחול הוא סינגל שהוקלט על ידי הזמר-יוצר אמיר דדון בהשתתפות הזמר שולי רנד. השיר יצא לאור ב-22 בספטמבר 2019, דרך חברת התקליטים הליקון. הווידאו קליפ צולם בביתו של אורי גלר ביפו עוד לפני שיפוצו ובנייתו כמוזיאון אורי גלר. הבחירה לצלם באתר זה נבעה מיחודו של המבנה הפנימי לרבות הקשתות והאווירה שהוא משרה אותה ניתן לראות בקליפ. השיר נכתב על ידי שחר הדר, הולחן על-ידי אמיר דדון והופק על-ידי דדון וגלעד שמואלי, והוא משלב את סגנונות הרוק והמוזיקה היהודית. עם יציאתו נכנס אל המקום הראשון במצעד הרשמי של גלגלצ ולמקום השלישי במצעד השבועי של מדיה פורסט. מבקר המוזיקה יוסי חרסונסקי כתב על השיר ביקורת חיובית והעניק לו ארבעה וחצי כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, בוים על ידי רועי ברקוביץ’ והועלה לערוץ היוטיוב של אמיר דדון ב-22 בספטמבר 2019, בסמוך לצאתו כסינגל. נכון לאפריל 2023, מונה הצפיות של הקליפ עומד על מעל 17 מיליון צפיות באתר יוטיוב. לדף השיר באתר הספרייה הלאומית מידע על היצירה "בין קודש לחול" באתר מיוזיק בריינז מידע על הסינגל "בין קודש לחול" באתר מיוזיק בריינז אמיר דדון ושולי רנד - בין קודש לחול, נבדק ב-2020-03-30 המצעד השבועי, באתר glz.co.il niv the tool, המצעד השבועי של מדיה פורסט, באתר mediaforest-group אמיר דדון ושולי רנד, בין קודש לחול, באתר יוסמיוסיק, ‏2019-09-22 בין קודש לחול, נבדק ב-2019-11-23
Four Seasons of Love

Four Seasons of Love (בעברית: ארבע עונות של אהבה) הוא אלבום האולפן הרביעי של הזמרת האמריקאית דונה סאמר. האלבום יצא לאור ב-11 באוקטובר 1976, על ידי חברת התקליטים קזבלנקה רקורדס. מתוך האלבום יצאו שני הסינגלים: "Spring Affair" ו-"Winter Melody". האלבום הגיע למקום ה-29 במצעד הבילבורד 200. האלבום כולו הופק על ידי ג'ורג'ו מורודר ופיט בלוט, בדומה לאלבום הבכורה של סאמר, Lady of the Night (1974) ובדומה לאלבומה השני, Love to Love You Baby (1975). באוגוסט 1976, הוציאה סאמר את השיר "Spring Affair" כסינגל הראשון מתוך האלבום. השיר זכה להצלחה נאה והגיע אל המקום ה-58 במצעד הבילבורד הוט 100. איגוד תעשיית ההקלטות האמריקאי (RIAA) העניק לאלבום את תואר הזהב על מכירות של למעלה מחצי מיליון עותקים במדינה. מידע על האלבום Four Seasons of Love באתר MusicBrainz מידע על האלבום Four Seasons of Love באתר AllMusic האלבום Four Seasons of Love באתר Discogs האלבום Four Seasons of Love באתר ספוטיפיי האלבום Four Seasons of Love באתר Yandex.Music (ברוסית) Donna Summer - Four Seasons Of Love, Discogs (באנגלית) Donna Summer - Spring Affair, Discogs (באנגלית) Donna Summer - Winter Melody, Discogs (באנגלית) Donna Summer Chart History, Billboard Donna Summer - Lady Of The Night, Discogs (באנגלית) Donna Summer - Love To Love You Baby, Discogs (באנגלית) Gold & Platinum, RIAA (באנגלית) Gold & Platinum, RIAA (באנגלית) "British album certifications – Donna Summer – A Love Trilogy". British Phonographic Industry. Select albums in the Format field. Select Silver in the Certification field. Type A Love Trilogy in the "Search BPI Awards" field and then press Enter. InfoDisc : Les Certifications Officielles des Formats Longs ((33 T. / CD / Albums / Téléchargements depuis 1973, infodisc.fr InfoDisc : Les Meilleurs Ventes d'Albums "Tout Temps" (33 T. / Cd / Téléchargement), www.infodisc.fr
I Remember Yesterday

I Remember Yesterday (בעברית: אני זוכרת את אתמול) הוא אלבום האולפן החמישי של הזמרת האמריקאית דונה סאמר. האלבום יצא לאור ב-13 במאי 1977, על ידי חברת התקליטים קזבלנקה רקורדס. מתוך האלבום יצאו חמשת הסינגלים: "Can't We Just Sit Down (And Talk It Over)", "I Feel Love", "I Remember Yesterday", "Love's Unkind" ו-"Back in Love Again". האלבום הגיע למקום ה-18 במצעד הבילבורד 200. האלבום כולו הופק על ידי ג'ורג'ו מורודר ופיט בלוט, בדומה לאלבום הבכורה של סאמר, Lady of the Night (1974) ובדומה לאלבומה השני, Love to Love You Baby (1975). ביולי 1977, הוציאה סאמר את השיר "I Feel Love" כסינגל השני מתוך האלבום. השיר זכה להצלחה בינלאומית, תוך שהגיע אל המקום השישי במצעד הבילבורד הוט 100. איגוד תעשיית ההקלטות האמריקאי (RIAA) העניק לאלבום את תואר הפלטינה על מכירות של למעלה ממיליון עותקים במדינה. מידע על האלבום I Remember Yesterday באתר MusicBrainz מידע על האלבום I Remember Yesterday באתר AllMusic האלבום I Remember Yesterday באתר Discogs האלבום I Remember Yesterday באתר ספוטיפיי האלבום I Remember Yesterday באתר דיזר האלבום I Remember Yesterday באתר Yandex.Music (ברוסית) האלבום I Remember Yesterday באתר אפל מיוזיק האלבום I Remember Yesterday באתר טיידל Donna Summer - I Remember Yesterday, Discogs (באנגלית) Donna Summer - Can't We Just Sit Down (And Talk It Over) / I Feel Love, Discogs (באנגלית) Donna Summer - I Feel Love, Discogs (באנגלית) Donna Summer - I Remember Yesterday, Discogs (באנגלית) Donna Summer - Love's Unkind, Discogs (באנגלית) Donna Summer - Back In Love Again, Discogs (באנגלית) Donna Summer Chart History, Billboard Donna Summer - Lady Of The Night, Discogs (באנגלית) Donna Summer - Love To Love You Baby, Discogs (באנגלית) Gold & Platinum, RIAA (באנגלית) "British album certifications – Donna Summer – I Remember Yesterday". British Phonographic Industry. Select albums in the Format field. Select Gold in the Certification field. Type I Remember Yesterday in the "Search BPI Awards" field and then press Enter. InfoDisc : Les Certifications Officielles des Formats Longs ((33 T. / CD / Albums / Téléchargements depuis 1973, infodisc.fr
קלסתרון

קְלַסְתֵּרוֹן (לעיתים גם: קלסתרן או קלסטרון) הוא הצגה גרפית של זיכרון של פני אדם. השימוש העיקרי שלו הוא בחקירה משטרתית, כאשר יש עד שראה אדם החשוד בעבירה וזהות החשוד אינה ידועה. ידוע כי קלסתרונים הורכבו לפני מאות שנים, אך שימוש רחב בהם החל בשנות החמישים עם פיתוח כלים המאפשרים בניית קלסתרון ללא צורך בציור. קלסתרון יורכב בדרך כלל כאשר נחקרת עבירה חמורה, מכיוון שההרכבה והשימוש בקלסתרון בחקירה צורכים זמן רב יחסית. לאונרדו דה וינצ'י פיתח שיטה מדעית לזיהוי דיוקן פניו של אדם לאחר מבט אחד. לפי שיטתו, שפורטה בספרו Trattato Della Pittura, בפרק 189, יש להסתכל בשפתיים, בסנטר ובמצח, כי אלה נקודות בולטות ובעלות ייחוד, שניתן לזכור אותן לשם זיהוי מאוחר יותר. בשנת 1840 קבע הסטטיסטיקאי והסוציולוג הבלגי אדולף קֶטְלֵה (Adolphe Quetelet) שאין אדם אחד זהה לאחר, ולכל אדם תכונות חיצוניות אופייניות לו ושונות מהאחרים. על בסיס התאוריה הזאת יצר הצרפתי אלפונס ברטיון (Bertillon) שיטת זיהוי המבוססת על מדידת הראש, האוזניים, הרגליים, החזה והגובה הכללי, הקרויה על שמו ברטיונאז'. קלסתרון מורכב באמצעות תוכנה או על ידי צייר. שיטת ההרכבה תלויה במדיניות המשטרה במקום שבו בוצעה העבירה, בזמינות צייר או מחשב וכן בחומרת העבירה. ה-FBI של ארצות הברית נוהג להרכיב את הקלסתרון על ידי צייר, אך משטרות רבות שם משתמשות בתוכנה, במיוחד ב-FACETTE. בתהליך הרכבת קלסתרון מתאר העד את האדם שראה למרכיב הקלסתרון, שבונה אותו בהתאם. תהליך זה הוא קשה מאחר שהזיכרון אינו מושלם ואף מטעה, לעיתים. כמו כן קשה לתאר צורות גרפיות במילים. אחרי הרכבת הקלסתרון, יש מספר דרכים להמשך העבודה איתו לקידום החקירה: פרסום בכלי התקשורת פרסום פנימי בעבירה סדרתית, אזהרה לאוכלוסיית היעד סיוע בהערכת חשודים משטרת ישראל - קלסתרון ynet, שקופיות מאמריקה, באתר ynet, 18 במאי 2008 - כתבה מ-1960 על השימוש בקלסתרונים במשטרת ישראל קולין לונג, AP, ציור קלסתרונים, עבודה משטרתית גוססת, באתר ynet, 7 במאי 2016 יישום פלאש לבניית קלסתרון Edmond Locard, Traite de Criminalis Tipe, Tome Troisieme' des Preuves de L'Identite, Joannes Desvigne, Lyon, 1932